L 118/18
MT
Il-Ġurnal Uffiċjali tal-Unjoni Ewropea
20.4.2022
(16)
L-entrata dwar l-etere tal-ottabromodifenil kummerċjali fil-Parti 3 tal-Anness I tar-Regolament (UE) Nru 649/2012 tkopri wkoll is-sustanza etere tal-ottabromodifenil elenkata fil-Partijiet 1 u 2 tal-Anness I ta’ dak ir-Regolament.
Għalhekk, jenħtieġ li l-etere tal-ottabromodifenil jitneħħa mil-listi ta’ sustanzi kimiċi fil-Partijiet 1 u 2 tal-Anness I tar-Regolament (UE) Nru 649/2012.
(17)
Fid-disa’ laqgħa tagħha li saret mid-29 ta’ April sal-10 ta’ Mejju 2019, il-Konferenza tal-Partijiet għall-Konvenzjoni ta’ Stokkolma dwar Materjal Organiku Persistenti li Jniġġes (“il-Konvenzjoni ta’ Stokkolma”) iddeċidiet li tinkludi s-sustanza dikofol fl-Anness A ta’ dik il-Konvenzjoni.
Għalhekk, dik is-sustanza ġiet elenkata fil-Parti A tal-Anness I tar-Regolament (UE) 2019/1021 u għalhekk jenħtieġ li tiġi miżjuda mal-lista ta’ sustanzi kimiċi fil-Parti 1 talAnness V tar-Regolament (UE) Nru 649/2012.
Peress li elenkar fil-Parti 1 tal-Anness V tar-Regolament (UE) Nru 649/2012 jipprojbixxi l-esportazzjoni ta’ sustanza mingħajr ebda eżenzjoni, l-elenkar tad-dikofol fil-Partijiet 1 u 2 tal-Anness I ta’ dak ir-Regolament ma għadux meħtieġ u jenħtieġ li jitneħħa.
(18)
Fid-disa’ laqgħa tagħha li saret mid-29 ta’ April sal-10 ta’ Mejju 2019, il-Konferenza tal-Partijiet għall-Konvenzjoni ta’ Stokkolma ddeċidiet li tinkludi s-sustanza aċidu perfluworoottanojku (PFOA), l-imlieħ u l-komposti relatati malPFOA tiegħu fl-Anness A ta’ dik il-Konvenzjoni b’għadd ta’ eżenzjonijiet u b’obbligu li l-partijiet jipprojbixxu l-esportazzjoni ta’ ragħwa għat-tifi tan-nar li jkun fihom dawk is-sustanzi kimiċi.
Għalhekk, l-aċidu perfluworoottanojku (PFOA), l-imlieħ u l-komposti relatati mal-PFOA tiegħu ġew elenkati fil-Parti A tal-Anness I tar-Regolament (UE) 2019/1021 u għalhekk jenħtieġ li jiġi miżjud mal-lista ta’ sustanzi kimiċi fil-Parti 1 talAnness V tar-Regolament (UE) Nru 649/2012 fir-rigward tal-preżenza tiegħu fir-ragħwa għat-tifi tan-nar.
(19)
Fis-seba’ laqgħa tagħha li saret mill-4 sal-15 ta’ Mejju 2015, il-Konferenza tal-Partijiet għall-Konvenzjoni ta’ Stokkolma ddeċidiet li tinkludi s-sustanzi pentaklorofenol u l-imlieħ u l-esteri tiegħu fl-Anness A ta’ dik il-Konvenzjoni.
Għalhekk, dawk is-sustanzi ġew elenkati fil-Parti A tal-Anness I tar-Regolament (UE) 2019/1021 u għalhekk jenħtieġ li jiġu miżjuda mal-lista ta’ sustanzi kimiċi fil-Parti 1 tal-Anness V tar-Regolament (UE) Nru 649/2012.
(20)
Fir-raba’ laqgħa tagħha li saret mill-4 sat-8 ta’ Mejju 2009, il-Konferenza tal-Partijiet għall-Konvenzjoni ta’ Stokkolma ddeċidiet li tinkludi s-sustanzi aċidu perfluworoottansulfoniku (PFOS), l-imlieħ tiegħu u l-fluworur tas-sulfonil talperfluworoottan fl-Anness B ta’ dik il-Konvenzjoni.
Dik l-entrata ġiet sussegwentement emendata bid-Deċiżjoni SC-9/4 fl-2019.
Dawk is-sustanzi huma elenkati fil-Parti A tal-Anness I tar-Regolament (UE) 2019/1021 u għalhekk jenħtieġ li jiġu miżjuda mal-lista ta’ sustanzi kimiċi fil-Parti 1 tal-Anness V tar-Regolament (UE) Nru 649/2012.
(21)
Il-Parti 1 tal-Anness V tar-Regolament (UE) Nru 649/2012 fiha entrata dwar l-oġġetti li fihom konċentrazzjonijiet tal-etere tat-tetra-, penta-, eża- u ettabromodifenil ta’ 0,1 % jew aktar skont il-piż meta jkunu prodotti parzjalment jew kompletament minn materjali riċiklati jew materjali minn skart ippreparat għall-użu mill-ġdid.
Dik l-entrata hija bbażata fuq restrizzjoni stabbilita fir-Regolament (KE) Nru 850/2004 tal-Parlament Ewropew u tal-Kunsill (24).
Id-dispożizzjonijiet dwar dawk is-sustanzi ġew emendati bir-Regolament (UE) 2019/1021, li jnaqqas il-konċentraz­ zjonijiet permessi fl-oġġetti u jżid l-etere tad-dekabromodifenil mal-lista ta’ eteri tad-difenil polibrominati.
Jenħtieġ li dawk il-bidliet jiġu riflessi fil-Parti 1 tal-Anness V tar-Regolament (UE) Nru 649/2012.
(22)
Ir-Regolament (UE) 2017/852 jipprojbixxi l-esportazzjoni tal-merkurju, ta’ ċerti taħlitiet tal-merkurju metalliku ma’ sustanzi oħra, ta’ ċerti komposti tal-merkurju u ta’ ċerti prodotti miżjuda bil-merkurju.
Jenħtieġ li dawk il-projbiz­ zjonijiet tal-esportazzjoni jiġu riflessi fil-Parti 2 tal-Anness V tar-Regolament (UE) Nru 649/2012.
(23)
Skont l-Artikolu 14(2) tar-Regolament (UE) Nru 649/2012, il-Kummissjoni hija mitluba li tirrevedi l-klassifikazzjoni ta’ kull sustanza kimika elenkata fl-Anness I ta’ dak ir-Regolament fid-dawl ta’ kwalunkwe bidla li tkun saret finNomenklatura tas-Sistema Armonizzata tal-Organizzazzjoni Dinjija Doganali jew fin-Nomenklatura Magħquda talUnjoni Ewropea.
Għadd ta’ klassifikazzjonijiet ta’ sustanzi kimiċi fin-Nomenklatura Magħquda tal-Unjoni Ewropea nbidlu minn meta dawk is-sustanzi kimiċi ġew miżjuda mal-Anness I tar-Regolament (UE) Nru 649/2012.
Jenħtieġ li dawk il-bidliet jiġu riflessi f’dak l-Anness.
(24) Ir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar pollutanti organiċi persistenti u li jemenda d-Direttiva 79/117/KEE (ĠU L 158, 30.4.2004, p. 7).